Πανσέτα γλασαρισμένη με μέλι, μουστάρδα και πορτοκάλι
Μια γενναιόδωρη δόση πορτοκαλιού στο γλάσο με τη μουστάρδα και το μέλι και στο ταψί κάνει τη διαφορά σε αυτή την λαχταριστή καραμελωμένη πανσέτα με την τραγανή πετσούλα.
3 κιλά πανσέτα με το δέρμα της, σε ενιαίο κομμάτι, 40 γρ. μουστάρδα , 200 γρ. μέλι , 60 ml χυμός πορτοκαλιού, 1 πορτοκάλι με τη φλούδα του, σε φέτες 0,5 εκ. χωρίς κουκούτσια , ξύσμα από 1 πορτοκάλι , 100 γρ. σουσάμι , 1 κουτ. σούπας αλάτι χοντρό , λίγο ελαιόλαδο
Για να φτιάξουμε τη πανσέτα γλασαρισμένη με μέλι, μουστάρδα και πορτοκάλι, ξεκινάμε προθερμαίνοντας τον φούρνο στους 200°C.Τρίβουμε καλά την πανσέτα με το αλάτι και λίγο λάδι και τη βάζουμε σε ταψί που να τη χωράει σχεδόν ακριβώς, με το δέρμα προς τα πάνω. Τακτοποιούμε ολόγυρα τις φέτες πορτοκαλιού.Ψήνουμε την πανσέτα για 1 ώρα. Χαμηλώνουμε τη θερμοκρασία στους 120°C και ψήνουμε για άλλη 1 ώρα, βρέχοντας κάθε τόσο την πανσέτα με το λίπος που θα έχει λιώσει στο ταψί. Σε ένα μπολ ανακατεύουμε τη μουστάρδα, το μέλι, τον χυμό, το ξύσμα πορτοκαλιού και το σουσάμι.Βγάζουμε το ταψί από τον φούρνο και ανεβάζουμε τη θερμοκρασία στους 140°C.Με πινέλο αλείφουμε την πανσέτα με το μισό μείγμα και ψήνουμε για 25 λεπτά, μέχρι να γλασαριστεί ωραία και να καραμελώσει. Κάθε 5 λεπτά την αλείφουμε γενναιόδωρα με το υπόλοιπο μείγμα.
Μέλι,Πορτοκάλι,Χοιρινό